Jean-Louis Aubert

thumb|right|200px|Jean-louis Aubert sus l'empont en 2016 (ambe son fidèl bataire al fons : Richard Kolinka)
**Jean-Louis Aubert** es un cantaire, guitarrista e compositor francés de París. Au començament, fasiá de rock francés ambe son grop Téléphone, que n'es estat lo cantaire entre 1976 e 1986, puèi s'es virat cap a d'autras influéncias pendent sa carrièra solò, coma la cançon francesa (*Quand Paris s'éteint*, *Bien  sûr*) o lo funk (*Tel est l'amour*, *Locataire*).

## Biografia

**Jean-Louis Aubert** es nascut lo 12 d'abril de 1955 a Nantuat dins l'èst de França pr'amor qu'a-n'aqueste moment, son paire i trabalhava coma jos-prefet. Mès a sustot viscut aprèp en region parisenca (a partir de 1959). Descobrís encara pichon de caps 1964 los Beatles, çò que serà per el una revelacion e lo balharà enveja de far de rock. Aital, tre 1971 monta son primièr grop al licèu. En cambiar de licèu en 1973, rencontra un autre licean que jòga tanben de guitarra : Louis Bertignac. En 1975, fòrma lo grop *Sémolina* ambe lo bataire Richard Kolinka e enregistra un 45 torns ençò de WEA pendent l'estiu de 1976 : **Jean-Louis Aubert** i canta lo tròç de la fàcia B que se ditz *Plastic rocker*. Lo *Richard* a organisat un concèrt pel 12 de novembre de 1976 au Centre American de París, a part qu'entre temps lo grop *Sémolina* se's desseparat. Demanda alavetz a **Jean-Louis** d'i anar cantar. Còp-sèc, **Jean-Louis** sona lo Louis Bertignac per los i acompanhar coma guitarrista. Lo Louis Bertignac accèpta, en i menar una bassista, sa companha a-n'aqueste moment, que se sona Corine Marienneau. Es aital qu'es nascut lo grop Téléphone.

En 1986, Téléphone se dessepara. **Jean-Louis Aubert** contunha pr'aquò la musica ambe *Richard Kolinka* e d'autres musicians jos lo nom de **Aubert'n'Ko** au començament, puèi simplament **Jean-Louis Aubert** tre lo second album *Bleu, Blanc, Vert* en 1989. Obteng d'alhor un primièr [tube](https://fr.wikipedia.org/wiki/Tube_(musique)) tre son primièr 45 torns pòst-Téléphone, *Juste une illusion*. Lo primièr d'una longa seria, que n'aurà fòrça d'autres, coma *Temps à nouveau* en 1993, *Alter ego* fin 2001 etc. 

Entretemps, Téléphone s'es tornat formar ocasionalament, mès sens la Corine : **Jean-Louis Aubert**, Richard Kolinka e Louis Bertignac son alavetz montats sus l'empont en 2017 jos lo nom de « Les Insus » (vist qu'es pas exactament Téléphone sens la Corine).

## Discografia (aprèp [[Téléphone]])
* *Plâtre et Ciment * (1987)
* *Bleu Blanc Vert* (1989)
* *H* (1993)
* *Stockholm* (1997)
* *Comme un accord* (2001)
* *Idéal standard* (2005)
* *Roc éclair* (2010)
* *Les Parages du vide* (2014)
* *Refuge* (2019)
* *Pafini* (2024)

## Cançons mai conegudas
* *Juste une illusion* (1986)
* *Les plages* (1987)
* *Quand Paris s'éteint* (1987)
* *Tel est l'amour* (1987)
* *Locataire* (1989)
* *Voilà, c'est fini* (1990)
* *Univers* (1990)
* *Temps à nouveau* (1993)
* *Entends-moi* (1993)
* *Toi que l'on n'Homme pas* (1993)
* *Moments* (1994)
* *Le bateau sous la terre* (1994, version sus l'empont)
* *Le jour se lève encore* (1997)
* *Alter Ego* (2001)
* *Commun accord* (2002)
* *Milliers, Millions, Milliards* (2002)
* *Sur la route* (2003, ambe Raphaël)
* *Parle-moi* (2005)
* *Ailleurs* (2006)
* *À ceux qui passent* (2007)
* *Demain sera parfait* (2010)
* *Bien sûr* (2019)
* *Merveille* (2024)

## Referéncias